# Matthew McConaughey

| Matthew McConaughey |
| --- |
|  L'actor Matthew McConaughey en una imachen de 2019. |
| **Información personal** |
| Nombre real | Matthew David McConaughey |
| Calendata naiximiento: | 4 de noviembre de 1969 |
| Puesto naiximiento: |  Uvalde (Texas, Estaus Unius) |
| Ocupación: | Actor |
| Alma Máter | Universidat de Texas |
| Conchuche: | Camila Alves (2012- ) |
| Fillos: | 3 |
| Premios Oscar |
|  |
| **Oscar a o Millor Actor**: -2013: por *Dallas Buyers Club*. |
| Globos d'Oro |
|  |
| **Globo d'Oro a lo Millor Actor Dramatico**: -2014: por *Dallas Buyers Club*. **Nominau a lo Globo d'Oro a lo Millor Actor de Miniseries u Telefilmes** -2014: por *True Detective* |
| Premios Emmy |
|  |
| **Premio Primetime Emmy a lo Millor Actor en Serie Dramatica** -2014: por *True Detective* |

**Matthew David McConaughey** (/məˈkɒnəheɪ/ mə-KON-ə-hay), naixiu d'Uvalde (Texas, Estaus Unius) o 4 de noviembre de 1969, ye un actor estausunidense, activo en o cine estausunidense dende primerías d'os anyos 1990 y que ha desenrrollau una destacada carrera cinematografica. O suyo primer papel destacau estió en a cinta de comedia *Dazed and Confused* en 1993 (Richard Linklater). Dimpués de cualques papels como actor segundario, o suyo primer exito interpretativo s'escaició en a cinta dramatica de cine de chudicios *A Time to Kill*, en 1996 (Joel Schumacher). A suya carrera progresó con as suyas interpretacions en a cinta de ciencia-ficción *Contact* en 1997 (Robert Zemeckis), con a cinta dramatica *Amistad* en 1997 (Steven Spielberg) y con a cinta de cine belico *U-571* en l'anyo 2000 (Jonathan Mostow).

En os anyos 2000, McConaughey destacó en interpretando papels en bellas cintas de comedia de cine romantico, protagonizando cintas como *The Wedding Planner* (2001, Adam Shankman), *How to Lose a Guy in 10 Days* (2003, Donald Petrie), *Failure to Launch* (2006, Tom Dey), *Fool's Gold* (2008, Andy Tennant) y *Ghosts of Girlfriends Past* (2009, Mark Waters), convertindo-se asinas en un *sex symbol*. En 2011, dimpués de dos anyadas d'inactividat en o mundo d'o cine, McConaughey pasó a interpretar papels mas dramaticos, como lo drama chudicial *The Lincoln Lawyer* (2011, Brad Furman), la comedia negra *Bernie* (2011, Richard Linklater), u la cinta de cine policiaco *Killer Joe* (2011, William Friedkin). En 2012 recibió muitos parabiens por os suyos papels de *stripper* en *Magic Mike* y d'un fuchitivo en *Mud*.

O papel de McConaughey de *Ron Woodroof*, un cowboy diagnosticau de sida, en o *biopic* *Dallas Buyers Club* (2013, Jean-Marc Vallée) estió amplament elochiau por a critica cinematografica y li comportó muitos reconoiximientos y parabiens, incluyindo-ie l'Oscar a lo Millor Actor. Dimpués continó con un papel segundario en *The Wolf of Wall Street* (2013, Martin Scorsese), y con o papel protagonista de *Rust Cohle* en a primera temporada d'a serie de televisión d'HBO *True Detective* (2014), una serie policiaca, que li comportó la suya nominación a lo Premio Primetime Emmy a lo Millor Actor en Serie Dramatica. En as suyas siguients cintas tenió diferents rans d'exito comercial y d'a critica, pero se pueden destacar as suyas interpretacions en *Interstellar* (2014, Christopher Nolan) y *The Gentlemen* (2019, Guy Ritchie), y os suyos papels como actor de voz en *Kubo and the Two Strings* (2016, Travis Knight), *Sing* (2016, Garth Jennings) y la suya secuela *Sing 2* (2021, Garth Jennings).

## Primeras anyadas

Matthew David McConaughey naixió lo 4 de noviembre de 1969 d'Uvalde, en l'estau de Texas. Su mai, Mary Kathleen (de soltera McCabe), ye una escritora y mayestra en un chardín d'infancia orichinaria de Trenton, Nueva Jersey. Su pai, James Donald "Jim" McConaughey, heba naixiu de Mississippi en 1929 y residió en Loisiana a on i dirichiba un negocio de subministros ta benzineras; chugó en os equipos de fútbol americano *Kentucky Wildcats* y *Houston Cougars*. Jim fue seleccionau por os *Green Bay Packers* ta a National Football League (NFL) en a 27ena ronda d'o *draft* d'a NFL en 1953, pero lo liberoron antis d'escomencipiar a temprada y mai no plegó a chugar en a NFL. McConaughey tien entre los suyos abantpasaus angleses, alemans, irlandeses, escoceses y suecos, estando as suyas radices irlandesas en os condaus de Cavan y Monaghan. Ye familia d'o cheneral de l'Exercito confederau Dandridge McRae. Recibió una educación metodista.

Os pais de McConaughey casoron tres vegadas y s'esvurcioron dos vegadas. Tien dos chirmans mas grans, Michael y Patrick (iste zaguero, adoptau). Michael, clamau "Rooster", ye un millonario que s'ha feito a sí mesmo y que protagonizó la docuserie d'a CNBC *West Texas Investors Club* y tamién, en 2018, ta l'A&E o *reality show* *Rooster & Butch* con Wayne (Butch) Gilliam.

McConaughey se tresladó en 1980 enta Longiew (Texas), asistindo-ie en a *Longview High School*. En 1988 marchó enta Australia en pensando que i asistiría a una escuela segundaria en Sydney. Tanimientres residió en Warnervale (Nueva Galas d'o Sud) una anyada mientres que estudiaba en a Gorokan High School (se tractaba d'un intercambio d'estudiants d'o Rotary Youth Exchange) y treballaba como asistent ta un avogau y como caixero en una oficina de l'Australia and New Zealand Banking Group. Dimpués asistió a la Universidat de Texas en Austin, a on se incorporó como miembro d'a chimandat estudiantil Delta Tau Delta. Prencipió los suyos estudios en agüerro de 1989 y los remató en a primavera de 1993 con una licenciatura en Ciencias de Radio, Cine y Televisión. Tanimientres, iste no yera pas o suyo plan orichinal, que yera d'asistir a la Universidat Metodista d'o Sud, una universidat privada, pero un de sus chirmanos li deció que matricular-se en una universidat privada estaría una carga masiau pesada ta la familia. Inicialment heba planificau tamién estudiar Dreito, pero finalment descubrió que no teneba garra intrés en convertir-se en avogau.

## Filmografía

## Referencias

## Se veiga tamién

* Cintas interpretadas por Matthew McConaughey.

## Vinclos externos

* Se veigan as imáchens de Commons sobre **Matthew McConaughey**.
* (en) Cuenta de Matthew McConaughey en Facebook.
* (en) Matthew McConaughey en Internet Movie Database.
* (en) Matthew McConaughey en AllMovie.
* (en) Matthew McConaughey en Rotten Tomatoes.
* (en) Matthew McConaughey en Box Office Mojo.
* (en) Aparicions de Matthew McConaughey en C-SPAN.

|  |  |  |
| --- | --- | --- |
| Predecesor: **Daniel Day-Lewis** | **Oscar a o Millor Actor** 2013 | Succesor: **Eddie Redmayne** |
| Predecesor: **Daniel Day-Lewis** | **Globo d'Oro a lo Millor Actor Dramatico** 2013 | Succesor: **Eddie Redmayne** |
| Predecesor: **Matt Damon Chiwetel Ejiofor Idris Elba Al Pacino** | **Nominau a lo Globo d'Oro a lo Millor Actor de Miniseries u Telefilmes** 2014, con Martin Freeman Woody Harrelson Mark Ruffalo | Succesor: **Idris Elba David Oyelowo Mark Rylance Patrick Wilson** |
| Predecesor: **Hugh Bonneville Bryan Cranston Jon Hamm Damian Lewis Kevin Spacey** | **Nominau a lo Premio Primetime Emmy a lo Millor Actor en Serie Dramatica** 2014, con Jeff Daniels Jon Hamm Woody Harrelson Kevin Spacey | Succesor: **Kyle Chandler Jeff Daniels Bob Odenkirk Liev Schreiber Kevin Spacey** |